
Изх. №…………………………………….
ДО 
ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев – кмет на Община Златоград

Относно:  Предоставяне на средства от Културен календар на Община Златоград за 2020 г. и  неговото финансиране за  честванията посветени на Момчил юнак
УВАЖАЕМИ ГОСПОЖИ  И ГОСПОДА ОБЩИНСКИ СЪВЕТНИЦИ,
Културният календар на Община Златоград и неговото финансиране за 2020 година е утвърден  от Общински съвет Златоград с Решение № З 55 от 27.02.2020 г. 
В него, за втората събота на месец юли 2020 г., е предвидено официалното откриване на паметник, посветен на историческата личност от българското средновековие и родопски герой Момчил юнак. Дейностите вече са започнали в района на параклиса „Свети равноапостоли Константин и Елена” и ГКПП Златоград-Ксанти. 
Открита е дарителска сметка  от Инициативен комитет, който набира средства за строителството на паметника. Инициативата за честванията през 2020 г., на 675 години от гибелта на Момчил войвода, ще популяризира личността на пазителя на Родопите.
Предвид изложеното, ви предлагам  следния проект за
РЕШЕНИЕ:

 Общински съвет Златоград, на основание чл.21, ал.1, т.6 и т.23, и ал.2 от Закона за местното самоуправление и местната администрация и във връзка със свое Решение № З 55 от 27.02.2020 г.
РЕШИ
Възлага на Кмета на общината, предвидените средства от Културен календар на Община Златоград за 2020 г., в размер на 2 000 лв., да се предоставят по набирателната сметка на Инициативен комитет за отбелязване на 675 години от гибелта на Момчил юнак.
С уважение,  
МИРОСЛАВ ЯНЧЕВ

       Кмет на Община Златоград

Изготвил:

Минка Башева

Главен експерт ОЗК

Съгласували:
              Асен Черешаров 
             Юрисконсулт, ПИ и ЛЗЛД
Надя  Мангарудова

Директор на дирекция  ФСД,Б, ЧР, МДТ

Любомир Ангелов

Директор на дирекция ХД, Б, О и ООС
Елмира Угорлиева – Пехливанова

Заместник – кмет на Община Златоград



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

